stanford-oval/wikipedia huggingface dataset:
Muhammed Šemseddin Hafiz

Hafizin patsas Teheranissa.
Háfezin mausoleumi yövalaistuksesa.
Muhammed Šemseddin Hafiz (myös Háfez, pers. ‏خواجه شمس‌الدین محمد حافظ شیرازی‎, Xāje Shams-od-Din Mohammad Hāfez-e Širāzi; noin 1324 Šīrāz, Persia – 1389 tai 1391 Šīrāz, Persia) oli persialainen runoilija ja suufilainen mystikko.
Elämä

Hafiz syntyi Šīrāzissa vuoden 1324 vaiheilla ja kuoli siellä eräiden tietojen mukaan 1389 tai 1391. Hänen elämästään on vain vähän varmaa tietoa, mutta runot paljastavat hänen oppineisuutensa. Kirjailijanimi Hafiz viittaa ulkoa oppimiseen, ehkä siihen, että hän osasi koko Koraanin ulkomuistista. Hänen lyyriset romanttiset runonsa ovat Iranissa edelleen suosittuja, ja niitä on käytetty jopa iranilaisen rockmusiikin sanoituksina.
Háfez on Persian merkittävin lyyrinen runoilija. Hän tulkitsi Koraania suufilaisen mystiikan kautta. Persiankielisellä alueella Hafizia pidetään paitsi runoilijana, myös mystikkona, jonka runous on Jumalan innoittamaa. Hän kirjoitti runoja viinistä, rakkaudesta ja luonnosta. Vaikka Havezin runoissa on luonnollista elämäniloa ja nautintoa, niitä tulkitaan allegorisesti siten, että ne kertovat taivaallisesta autuudesta.
Hafizin vaikutus eurooppalaiseen runouteen on ollut merkittävä, ja muun muassa Johann Wolfgang von Goethe teki hänen teoksiaan tunnetuksi länsimaissa, samoin kuin Friedrich Rückert. Kootut runot ’Hafizin divaani’ käänsi englanniksi ensimmäisenä H. W. Clarke vuonna 1891.
Hafiz on haudattu kotikaupunkiinsa Šīrāziin, jossa hänen mausoleumistaan on tullut suosittu pyhiinvaelluskohde.
Suomennettu tuotanto

Hafizin runoja.  (Suomentanut ja toimittanut Henri Broms)  Helsinki:  WSOY, 1994.  ISBN 951-0-19666-5.
Ruusu ja satakieli.  (Suomentanut Jaakko Hämeen-Anttila)  Helsinki:  Basam Books, 2004.  ISBN 952-5534-00-6.
Aiheesta muualla

Lisää luettavaa aiheesta Muhammed Šemseddin Hafiz on Wikiaineistossa
Kuvia tai muita tiedostoja aiheesta Muhammed Šemseddin Hafiz Wikimedia Commonsissa
Bamboo

Bamboo voi tarkoittaa
Bambut, heinäkasvien ryhmä
Bamboo, lahtelainen yhtye
Bamboo-ohjelmisto, Atlassian-yrityksen tuote
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Bamboo”, voi hakea sivunnimihaulla, laajalla sivunnimihaulla tai tekstihaulla.
Barnaul

| Barnaul (Барнаул) |
| --- | --- |
 Barnaul on Altain aluepiirin keskus Objoen varrella.
 lippu:  vaakuna
 Barnaul
 Koordinaatit: 53°17′27″N, 83°38′52″E 
Valtio:  Venäjän federaatio
Aluepiiri:  Altai
Väkiluku (2012):  625 679
Aikavyöhyke:  UTC+7 (MSK+4)
 Ajoneuvojen rekisterikoodi: 22 
Infobox OKVirheellinen NIMI-arvo: 
Barnaul (ven. Барнау́л) on 625 679 (2012) asukkaan kaupunki Altain aluepiirissä Etelä-Siperiassa Venäjällä. Se sijaitsee Objoen varrella noin 200 km Novosibirskista etelään. Kaupunki on Altain aluepiirin hallinnollinen ja kulttuurinen keskus sekä rautatiesolmu keskellä kaivosteollisuusaluetta.
Kaupunki on Uralin alueen merkittävän teollistajan Akinfi Demidovin perustama 1730-luvulla. Kaupunginoikeudet Barnaul sai 1771. Seutu soveltuu maastonsa vuoksi maanviljelyyn, ja Barnaulin taimitarha on Suomessakin tunnettu.
Barnaulin kaupunginvaltuuston (duma) rakennus.
Altain teatteritalo.
Altain valtiollinen kulttuuri ja taideakatemia.
Uimahalli (keskellä) ja urheilupalatsi (oikealla) Saharovin aukion vierellä.
Barnaulin rautatieasema.
Jokisatama Objoen yläjuoksulla.
Lentoasemaa.
Leninin valtatie.
Aiheesta muualla

Kuvia tai muita tiedostoja aiheesta Barnaul Wikimedia Commonsissa
Barnaul (2013) (Arkistoitu – Internet Archive) (englanniksi) (themoscowtimes.com)
JSC Barnaul Machine Tool Plant (englanniksi) (army-guide.com)
Barnaul (venäjäksi)
B.G. Knocc Out

| B> G. Knocc Out |
| --- | --- |

Henkilötiedot
Syntynyt: 23. tammikuuta 1975 (ikä 49)
Ammatti:  rap-artisti
Muusikko
Taiteilijanimi:  B.G. Knocc Out
Laulukielet:  englanti
Aktiivisena:  1993–
Tyylilajit:  Rap,  Gangsta rap.
Levy-yhtiöt:  Def Jam Outburst Ruthless Records
  [ Muokkaa Wikidatassa ] [ ohje ]  
B.G. Knocc Out (oik. Arlandis Hinton, myöhemmin Al Hassan Naqiyy, s. 23. tammikuuta 1975 Compton, Kalifornia) on yhdysvaltalainen gangsta rap -artisti, joka tunnetaan parhaiten yhteistyöstään Eazy-E:n kanssa vuonna 1993 kappaleella "Real Muthaphuckkin G's". Hän on rap-artisti Drestan pikkuveli.
Elämäkerta

Hinton syntyi Kalifornian Comptonissa vuonna 1975. Hän on perimältään osittain afroamerikkalainen ja osittain intiaani, ja hänellä on myös saksalaisia sukujuuria isoisoisältään. Hinton varttui Comptonissa ja Wattsissa Los Angelesissa. Hän liittyi nuorena puoliveljensä Drestan kanssa paikalliseen Nutty Blocc Compton Crips -katujengiin. Veljekset olivat saaneet mainetta raptaidoistaan ja vuonna 1992 rap-artisti Eazy-E halusi alkaa työskentelemään heidän kanssaan kuultuaan heistä. He tekivät yhdessä kappaleen "Real Muthaphuckkin G's", josta alkoi Hintonin läheinen ystävyyssuhde ja yhteistyö Eazy-E:n kanssa.
B.G. Knocc Out julkaisi veljensä Drestan kanssa albumin Real Brothas vuonna 1995. Vuonna 1996 Knocc Out oli mukana DJ Yellan esikoisalbumilla One Mo Nigga Ta Go.
Hinton tuomittiin vuonna 1998 jengimurhan yrityksestä kymmeneksi vuodeksi vankilaan. Vankilassa ollessaan hän kääntyi muslimiksi. Myöhemmin hän vaihtoi nimensä Al Hasan Naqiyyksi. Hän vapautui vuonna 2006 ja alkoi työstämään uusia kappaleita. Vuonna 2007 hän joutui uudestaan vankilaan ja vapautui vuonna 2008.
Pidettyään taukoa musiikista B.G. Knocc Out on julkaissut sooloalbumeita, muun muassa Eazy-E's Protege vuonna 2011.
Belmonte (Portugali)

| Belmonte |
| --- | --- |
 lippu:  vaakuna
 Belmonte Portugalin kartalla
 Koordinaatit: 40°22′N, 7°21′W 
Valtio:  Portugali
Alue:  Centro
Ala-alue:  Cova da Beira
Piiri:  Castelo Branco
Hallinto:  
 – Hallinnon tyyppi:  Kunta
 – Pormestari:  António Dias Rocha
Pinta-ala:  
 – Kokonaispinta-ala:  118,76 km²
Väkiluku (2011):  6 859
 – Väestötiheys:  58 as./km²
 
 www.cm-belmonte.pt 
Infobox OKVirheellinen NIMI-arvo: 
Belmonte on kunta Castelo Brancon piirissä, Portugalissa. Sen pinta-ala on 118,8 km² ja väkiluku noin 6 900.
Belmonten nykyinen pormestari on António Dias Rocha. Kunnan juhlapäivä on 26. huhtikuuta.
Kylän tärkeimmäksi nähtävyydeksi tuli 1200-luvulla rakennettu Belmonten linna.
Freguesiat

Belmonte
Caria
Colmeal da Torre
Ínguias
Maçaínhas
Aiheesta muualla

Kuvia tai muita tiedostoja aiheesta Belmonte (Portugali) Wikimedia Commonsissa
Viralliset sivut (portugaliksi)
Castelo Brancon piirin kunnat
Belmonte
Castelo Branco
Covilhã
Fundão
Idanha-a-Nova
Oleiros
Penamacor
Proença-a-Nova
Sertã
Vila de Rei
Vila Velha de Ródão
Avoir fiscal

Avoir fiscal on yritysverotuksen muoto, jossa veroa hyvitetään. Avoir fiscal on ranskan kieltä. Avoir fiscal oli käytössä Suomessa 1990–2004, Ranskassa 1965–2003 ja Saksassa 1977–2000. Avoir fiscalista luovuttiin, koska se ei noudattanut Euroopan unionin veroperiaatteita (täsmällisemmin EY:n lakia). Avoir fiscal on käytössä Australiassa, Maltalla ja Uudessa-Seelannissa. Isossa-Britanniassa on käytössä muokattu avoir fiscal.
Avoir fiscal Suomessa

Yhtiöveron hyvitysjärjestelmä otettiin käyttöön Suomen yritysverotuksessa vuonna 1990. Käyttöönotosta oli päätetty vuonna 1988 (29.12.1988/1232). Avoir fiscal -järjestelmän käyttöönottoa perusteltiin sillä, että sen avulla yrityksiin jää enemmän omaa pääomaa ja velkaantuneiden suomalaisten yritysten omavaraisuusasteet kohoaisivat kansainvälisille tasoille kestämään lamoja ja laskusuhdanteita ja mahdollistamaan uudet investoinnit ja innovaatiot. Avoir fiscalin tarkoituksena oli varmistaa, että osakeyhtiötä verotetaan jakamastaan voitosta vain kerran.
Suomen yhtiöveron hyvitysjärjestelmässä yrityksen jakamien voittojen verotus oli kytketty yrityksen omistajan henkilökohtaiseen verotukseen. Osinkoa ja siihen liittyvää yhtiöveron hyvitystä verotettiin osingonsaajan tulona. Jos osinkoa verotettiin kokonaisuudessaan pääomatulona, osakkeenomistaja ei maksanut lainkaan veroa saamistaan osingoista, sillä pääomatuloveroprosentti oli yhtä suuri kuin yhtiöveroprosentti.  Osingonsaajalla oli oikeus
saada verovuonna saamansa osingon perusteella yhtiöveron hyvitys, jonka suuruus oli 29/71 osingosta eli tuloverolain määräämä vähimmäismäärä jaetusta osingosta (23.12.1999/1224). Avoir fiscaliin liittyi lisäksi se, että liikaa maksettu yhtiövero saatiin veronpalautuksena. Osingosta ei siis välttämättä maksettu lainkaan veroa ja tähän yhdistettiin ajatus, että verotettu voitto on osakkaiden rahaa, otettiin se ulos tai ei. Avoir fiscal suosi palkan nostamista osinkoina ja yrittäjät alkoivat toimia näin.
Avoir fiscal päättyi Suomessa vuonna 2005 yritys- ja pääomaverouudistuksen yhteydessä. Avoir fiscalista luovuttiin Suomessa, koska EY:n tuomioistuin päätti, että Suomen ”yhtiöveron hyvitysjärjestelmä” ei noudattanut Euroopan unionin veroperiaatteita. Saksa oli jo luopunut vastaavasta ja samaan aikaan vasemmiston ehto varallisuusverosta luopumiselle oli paluu kahdenkertaiseen osinkojen verotukseen.
Avoir fiscalista luopumisen jälkeen suomalaisten yhtiöiden jakamaa voittoa on verotettu kahdesti, ensin yhtiön osalta voittona ja sitten osingonsaajan osalta osinkona. Avoir fiscalista luopuminen monimutkaisti verotusta.
Aiheesta muualla

Lappeenrannan teknillinen yliopisto: Osinkoverojärjestelmien kehitys ja niiden vaikutus osingonsaajan verotukseen (Arkistoitu – Internet Archive) (PDF)
Pellervon taloustutkimus: Dynamic Dividend Behaviour of Finnish Firms and Dividend Decision under Dual Income Taxation (Arkistoitu – Internet Archive) (PDF) (englanniksi)
Bambi Allen

| Bambi Allen> Henkilötiedot |
| --- | --- |
Koko nimi:  Rosalie Erbsen
Syntynyt: 2. toukokuuta 1938 Illinois, Yhdysvallat
Kuollut: 21. tammikuuta 1973 (34 vuotta) Los Angeles, Kalifornia
Ammatti:  näyttelijä
Näyttelijä
Taiteilijanimet:  LiLa Lamont
Aktiivisena:  1968–1972
Aiheesta muualla
IMDb 
Elonet
Bambi Allen (oik. Rosalie Erbsen, 2. toukokuuta 1938 Illinois, Yhdysvallat – 21. tammikuuta 1973 Los Angeles, Kalifornia) oli yhdysvaltalainen näyttelijä, jonka näyttelijänura sijoittui 1960-luvun lopulta 1970-luvun alkuun.
Bambi Allen kuoli syöpään 21. tammikuuta vuonna 1973.
Mustaturska

| Mustaturska |
| --- | --- |
 Vuoden 1877 piirros mustaturskasta.
Uhanalaisuusluokitus
 Elinvoimainen  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Yläluokka::  Luukalat Osteichthyes
Luokka::  Viuhkaeväiset Actinopterygii
Lahko::  Turskakalat Gadiformes
Alalahko::  Cyprinodontoidei
Heimo::  Turskat Gadidae
Suku::  Raniceps
Laji::  raninus
Kaksiosainen nimi
 Raniceps raninus  Linnaeus, 1758 
Katso myös
   Mustaturska Wikispeciesissä   Mustaturska Commonsissa 
Infobox OKNimi-testi OKIUCN-testi OK: 
Mustaturska (Raniceps raninus) on turskien (Gadidae) heimoon kuuluva kalalaji.
Ulkonäkö ja koko

Mustaturska muistuttaa suuresti turskaa, mutta se on tummempi ja sillä on vain yksi selkäevä turskalla ollen niitä kolme. Mustaturska on tavallisesti 20 senttimetrin mittainen. Sen suurin tavattu pituus on 30 senttimetriä.
Elinympäristö ja levinneisyys

Mustaturskaa tavataan pohjoisella Atlantin valtamerellä. Lajia ei tavata Suomesta, mutta tavataan Ruotsista.
Ravinto ja elintavat

Mustaturska syö meritähtiä, äyriäisiä, matoja, nilviäisiä ja sitä pienempiä kaloja.
Meri-VHF

Alukseen kiinteästi asennettu meri-VHF-laite, joka parhaillaan seuraa kanavia 70 ja 16.
Meri-VHF-laitteita on saatavilla myös kannettavina radiopuhelinmalleina.
Meri-VHF on merenkulussa käytettävä lyhyen kantaman kansainvälinen yhteydenpitojärjestelmä. Viestintä tapahtuu kanavilla, jotka ovat taajuusvälillä 156–162 MHz. Kanava 16 (156,800 MHz) on kansainvälinen hätä- ja kutsukanava. Meri-VHF-laitteen avulla voi muodostaa suoran radioyhteyden rannikkoradioasemaan tai toiseen alukseen, joissain tapauksissa myös ilma-alukseen.
Meri-VHF on osa maailmanlaajuista merenkulun hätä- ja turvallisuusradiojärjestelmää (GMDSS). Meri-VHF-radion käyttämistä varten tulee suorittaa rannikkolaivurin radiotodistus (short range certificate, SRC) ja hankkia radiolupa Liikenne- ja viestintävirastolta.
Meri-VHF-kanavat Suomessa

| Kanava | Lähetystaajuus (MHz)> Alus | Lähetystaajuus (MHz)> Rannikko-radioasema | Alusten välinen liikenne | Satama-toimen tai alusten ohjailu-liikenne | Puhelun- välitys- liikenne |
| --- | --- | --- | --- | --- | --- |
| 60 | 156,025 | 160,625 |   | x | x |
| 01 | 156,050 | 160,650 |   | x | x |
| 61 | 156,075 | 160,675 |   | x | x |
| 02 | 156,100 | 160,700 |   | x | x |
| 62 | 156,125 | 160,725 |   | x | x |
| 03 | 156,150 | 160,750 |   | x | x |
| 63 | 156,175 | 160,775 |   | x | x |
| 04 | 156,200 | 160,800 |   | x | x |
| 64 | 156,225 | 160,825 |   | x | x |
| 05 | 156,250 | 160,850 |   | x | x |
| 65 | 156,275 | 160,875 |   | x | x |
| 06 | 156,300 |   | x |   |   |
| 66 | 156,325 | 160,925 |   | x | x |
| 07 | 156,350 | 160,950 |   | x | x |
| 67 | 156,375 | 156,375 | x | x |   |
| 08 | 156,400 |   | x |   |   |
| 68 | 156,425 | 156,425 |   | x |   |
| 09 | 156,450 | 156,450 | x | x |   |
| 69 | 156,475 | 156,475 | x | x |   |
| 10 | 156,500 | 156,500 | x | x |   |
| 70 | 156,525 | 156,525 | digitaaliselektiivikutsukanava | digitaaliselektiivikutsukanava | digitaaliselektiivikutsukanava |
| 11 | 156,550 | 156,550 |   | x |   |
| 71 | 156,575 | 156,575 |   | x |   |
| 12 | 156,600 | 156,600 |   | x |   |
| 72 | 156,625 |   | x |   |   |
| 13 | 156,650 | 156,650 | x | x |   |
| 73 | 156,675 | 156,675 | x | x |   |
| 14 | 156,700 | 156,700 |   | x |   |
| 74 | 156,725 | 156,725 |   | x |   |
| 15 | 156,750 | 156,750 | x | x |   |
| 75 | 156,775 |   |   | x |   |
| 16 | 156,800 | 156,800 | hätä-, turvallisuus- ja kutsuliikenne | hätä-, turvallisuus- ja kutsuliikenne | hätä-, turvallisuus- ja kutsuliikenne |
| 76 | 156,825 |   |   | x |   |
| 17 | 156,850 | 156,850 | x | x |   |
| 77 | 156,875 |   | x |   |   |
| 18 | 156,900 | 161,500 |   | x | x |
| 78 | 156,925 | 161,525 |   | x | x |
| 19 | 156,950 | 161,550 |   | x | x |
| 79 | 156,975 | 161,575 |   | x | x |
| 20 | 157,000 | 161,600 |   | x | x |
| 80 | 157,025 | 161,625 |   | x | x |
| 21 | 157,050 | 161,650 |   | x | x |
| 81 | 157,075 | 161,675 |   | x | x |
| 22 | 157,100 | 161,700 |   | x | x |
| 82 | 157,125 | 161,725 |   | x | x |
| 23 | 157,150 | 161,750 |   | x | x |
| 83 | 157,175 | 161,775 |   | x | x |
| 24 | 157,200 | 161,800 |   | x | x |
| 84 | 157,225 | 161,825 |   | x | x |
| 25 | 157,250 | 161,850 |   | x | x |
| 85 | 157,275 | 161,875 |   | x | x |
| 26 | 157,300 | 161,900 |   | x | x |
| 86 | 157,325 | 161,925 |   | x | x |
| 27 | 157,350 | 161,950 |   | x | x |
| 87 | 157,375 |   |   | x |   |
| 28 | 157,400 | 162,000 |   | x | x |
| 88 | 157,425 |   |   | x |   |
Meri-VHF-kanavat Suomessa > Huvialusten välinen liikenne

Huvialusten välistä liikennettä varten on varattu kolme radiokanavaa: L1, L2 ja L3. Huvialuskanava on pohjoismainen kanava, ja koskee Norjaa, Ruotsia, Suomea ja Tanskaa. Ruotsissa ja Tanskassa ei saa käyttää kolmatta huvialuskanavaa.
| Kanava | Taajuus (MHz) |
| --- | --- |
L1: 155,500
L2: 155,525
L3: 155,650
Meri-VHF-kanavat Suomessa > Kalastusalusten välinen liikenne

Kalastusalusten väliselle liikenteelle on varattu kolme kanavaa Pohjoismaiden alueella: F1, F2 ja F3.
| Kanava | Taajuus (MHz) |
| --- | --- |
F1: 155,625
F2: 155,775
F3: 155,825
Meri-VHF-kanavat Suomessa > AIS-järjestelmän käyttämät kanavat

AIS-järjestelmä käyttää kahta meri-VHF-kanavaa.
| Kanava | Taajuus (MHz) |
| --- | --- |
AIS 1: 161,975
AIS 2: 162,025
Aiheesta muualla

Wikimedia Commonsissa on kuvia tai muita tiedostoja aiheesta .
Liikenne- ja viestintävirasto: Veneilijöiden ja merenkulun radioluvat
Avokadot

| Avokadot |
| --- | --- |

Tieteellinen luokittelu
Kunta::  Kasvit
Kladi::  Putkilokasvit
Kladi::  Siemenkasvit
Kladi::  Koppisiemeniset
Lahko::  Laurales
Heimo::  Laakerikasvit
Suku::  Avokadot Persea  Mill.
Synonyymit
 apollonlaakerit (Apollonias Nees) 
Katso myös
   Avokadot Commonsissa 
Infobox OKNimi-testi OK: 
Avokadot (Persea) on laakerikasveihin kuuluva kasvisuku. Se sisältää 110 lajia, joita esiintyy alkuperäisenä pääosin Amerikan mantereella Kaakkois-Yhdysvalloista eteläiseen Etelä-Amerikkaan. Lisäksi yksi laji, makaronesianavokado esiintyy Kanariansaarilla ja Madeiralla. Sukuun on 2010-luvulla siirretty apollonlaakereihin luokiteltu apollonlaakeri, joka kasvaa myös Kanariansaarilla ja Madeiralla.
Aasiassa kasvavat avokadojen lähisukuiset lajit luokitellaan Machilus-sukuun, jossa on 130 lajia. Machilus-suvun asema on kuitenkin vielä epävarma ja se yhdistetään usein avokadoihin.
Lajeja

avokado eli hedelmäavokado (Persea americana)
apollonlaakeri eli barbusano (Persea barbujana tai Apollonias barbujana)
Persea borbonia
makaronesianavokado eli madeiranavokado (Persea indica)
Persea lingue
Persea palustris
Persea schiedeana
Aiheesta muualla

Finto: Kassu – Kasvien suomenkieliset nimet: Persea
Suomen Lajitietokeskus: Avokadot – Persea
Baragan piirikunta

Baragan piirikunta (engl. Baraga County) on Yhdysvaltojen Michiganin osavaltiossa sijaitseva piirikunta. Sen väkiluku oli 8 158 vuonna 2020. Piirikunnan hallintokeskus on L’Ansen kylä ja suurin kunta on Baraga Township. Piirikunta on perustettu vuonna 1875.
Väestö

Vuonna 2020 Baragan piirikunnan 8 158 asukkaasta valkoisia oli 72,7 %, alkuperäisasukkaita 14,3 % ja mustia 8,0 %. Vuonna 2019 3,2 % asukkaista puhui kotonaan jotain muuta kieltä kuin englantia ja 1,5 % asukkaista oli syntynyt ulkomailla.
Aiheesta muualla

Kuvia tai muita tiedostoja aiheesta Baragan piirikunta Wikimedia Commonsissa
Birger Eriksen

Birger Eriksen.
Birger Kristian Eriksen (17. marraskuuta 1875 Flakstad – 16. heinäkuuta 1958 Oslo) oli norjalainen rannikkotykistön eversti, jolla oli tärkeä rooli Oslon puolustuksessa Saksan hyökätessä Norjaan toisen maailmansodan aikana huhtikuussa 1940. Oscarsborgin rannikkolinnoituksen komentajana toimineen Eriksenin joukot upottivat raskaan risteilijä Blücherin Oslonvuonoon.
Lofooteilla syntynyt Eriksen valmistui upseeriksi Krigsskolen-sotakoulusta vuonna 1896 ja palveli rannikkotykistössä vuodesta 1899. Hän oli vuosina 1915–1931 Trondheiminvuonossa sijainneen Agdenen rannikkolinnoituksen, vuosina 1931–1933 Bergenin linnoitusten ja vuodesta 1933 Oslonvuonoa turvanneen Oscarsborgin linnoituksen komendanttina. Hän sai everstin arvon vuonna 1931.
Vain puolen vuoden päässä eläkeiästä ollut Eriksen joutui tapahtumien polttopisteeseen, kun Saksa aloitti 9. huhtikuuta 1940 vastaisena yönä operaatio Weserübungin eli Tanskan ja Norjan valtauksen. Ilman sodanjulistusta suoritetun yllätyshyökkäyksen ja Norjan tärkeimpien satamakaupunkien valtauksen samanaikaisilla maihinnousuilla oli tarkoitus lamaannuttaa kaikki vastarinta. Osloon lähetetyn eskaaderin oli määrä vangita Norjan kuningas ja hallitus sekä vallata pääkaupungissa olleet asevarastot. Väärin tulkitun käskyn seurauksena Oslonvuonon muut rannikkopatterit antautuivat ilman taistelua, mutta Eriksen päätti tulittaa omalla vastuullaan lähestyviä tuntemattomia aluksia käytössään olleilla kahdella vanhalla tykillä ja torpedopatterilla. Hänen kerrotaan sanoneen: ”Joko joudun tästä sotaoikeuteen tai minusta tulee sotasankari. Tulta!” Täysosumat upottivat laivasto-osaston kärjessä olleen risteilijä Blücherin, jolloin muut alukset kääntyivät takaisin. Eriksenin toiminta viivytti Oslon valtausta 30 tunnin verran, jolloin kuningas Haakon VII ja hallitus ehtivät paeta ja saattoivat jatkaa vastarintaa. Eriksen luovutti Oscarsborgin saksalaisille aamulla 10. huhtikuuta.
Eriksen kuului Drøbakin kaupunginvaltuustoon vuosina 1948–1952. Hänet on haudattu Oslon Vår Frelsers gravlund -hautausmaalle. Oscarsborgin linnoituksen alueelle pystytettiin hänen patsaansa vuonna 1995.
Aiheesta muualla

Kuvia tai muita tiedostoja aiheesta Birger Eriksen Wikimedia Commonsissa
Barry Manilow

Barry Manilow vuonna 1979
Barry Manilow (oik. Barry Alan Pincus, s. 17. kesäkuuta 1943 Brooklyn, New York) on yhdysvaltalainen laulaja ja lauluntekijä.
Manilow on julkaissut 31 omaa albumia ja tuottanut lisäksi useiden muiden laulajien kuten Bette Midlerin, Nancy Wilsonin ja Dionne Warwickin albumeja. Hän on kirjoittanut myös elokuvamusiikkia ja teatterimusiikkia sekä juontanut television musiikkiohjelmia. Manilow on voittanut Grammy-, Emmy- ja Tony-palkintoja sekä ollut Oscar-ehdokkaana.
Manilowin kappaleista 38 on noussut Yhdysvaltain top-40-listalle. Manilowin hiteistä tunnetuimpia ovat ”Copacabana”, ”I Write the Songs”, ”Mandy”, ”I Wanna Do It with You” ja ”Can’t Smile Without You”.
Huhtikuussa 2017 Manilow ilmoitti julkisuudessa olevansa homoseksuaali. Hän meni naimisiin managerinsa Garry Kiefin kanssa vuonna 2014. He ovat pitäneet yhtä vuodesta 1978.
Aiheesta muualla

Barry Manilow – virallinen kotisivu
Barry Manilow Internet Movie Databasessa. (englanniksi)
Bill Haslam

| Bill Haslam |
| --- | --- |

Tennesseen 49. kuvernööri
 15. tammikuuta 2011 – 19. tammikuuta 2019  
Varakuvernööri:  Ron Ramsey
Edeltäjä:  Phil Bredesen
Seuraaja:  Bill Lee
Knoxvillen 80. pormestari
 20. joulukuuta 2003 – 10. tammikuuta 2011  
Edeltäjä:  Victor Ashe
Seuraaja:  Daniel Brown
Henkilötiedot
Syntynyt: 23. elokuuta 1958 (ikä 66)  Knoxville, Tennessee, Yhdysvallat
Ammatti:  liikemies, poliitikko
Puoliso:  Crissy Garrett Haslam
Tiedot
Puolue:  republikaanit
Uskonto:  presbyteriaanisuus
 Nimikirjoitus
William Edward ”Bill” Haslam (s. 23. elokuuta 1958) on Tennesseen entinen kuvernööri. Tässä tehtävässä hän toimi vuosina 2011-2019. Haslam on Republikaanisen puolueen jäsen. Hän oli Knoxvillen pormestari vuodesta 2003 vuoteen 2010. Haslam vastustaa homoliittoja mutta on sanonut haluavansa keskittyä taloudellisiin asioihin. Hän on National Rifle Associationin jäsen.
Aiheesta muualla

Kuvia tai muita tiedostoja aiheesta Bill Haslam Wikimedia Commonsissa
Bariumasetaatti

| Bariumasetaatti |
| --- | --- |

Tunnisteet
CAS-numero:  543-80-6
PubChem CID:  10980 ja 521500
Ominaisuudet
Molekyylikaava:  Ba(CH3COO)2
Moolimassa:  255,4 g/mol
Ulkomuoto:  Valkoinen jauhe
Tiheys:  2,47 g/cm3
Liukoisuus veteen:  59 g/100 ml
Bariumasetaatin kemiallinen kaava on C4H6BaO4 ja rakennekaava Ba(CH3COO)2. Se on etikkahapon (CH3COOH) bariumsuola ja se kuuluu asetaattien aineryhmään. Bariumasetaatista käytetään myös nimitystä dibariumdiasetaatti. Bariumasetaatti on normaaliolosuhteissa olomuodoltaan valkoista, kiteistä tai jauhemaista ainetta, jonka moolimassa on 255,4 g/mol, suhteellinen tiheys 2,47 g/cm3 (vesi = 1,0 g/cm3), liukoisuus veteen 59 g/100ml 20 °C:n lämpötilassa ja CAS-numero 543-80-6.
Ympäristö- ja terveysvaikutukset

Bariumasetaatin lyhytaikaisesta altistumisesta voi seurata vaikutuksia ruoansulatuskanavassa. Lyhytaikainen altistuminen bariumasetaatille voi alentaa myös seerumin kaliumpitoisuutta, jolloin siitä voi seurata vaikutuksia lihaksissa, sydämessä ja hermostossa, johtaen lihashalvaukseen, sydämen rytmihäiriöihin ja hengitysvajeeseen. Bariumasetaatin suurille pitoisuuksille altistuminen nielemällä voi johtaa kuolemaan.
Bariumasetaatti on haitallista vesieliöille.
Aiheesta muualla

Bariumasetaatin kansainvälinen kemikaalikortti
Bitonaalinen

| --- | --- |
:  Määritelmä: (musiikki) kaksoistonaalinen 
: Wikipediassa ei tällä hetkellä ole varsinaista artikkelia aiheesta Bitonaalinen. Katso bitonaalinen Wikisanakirjasta, vapaasta sanakirjasta.  Voit aloittaa aihetta käsittelevän artikkelin Wikipediaan , mutta kirjoita enemmän kuin vain sanakirjamääritelmä.